# Buran

### Z Wikipédie

Raketoplány
americké

- Enterprise (na atmosférické skúšky)
- Pathfinder (na pozemné skúšky)
- Columbia (zničený 2003)
- Challenger (zničený 1986)
- Discovery (používaný)
- Atlantis (používaný)
- Endeavour (používaný)

sovietske

- Buran (vyradený, poškodený 2002)
- Ptička (nedokončený)
- 2.01 (nedokončený)
- 2.02 (rozobratý)
- 2.03 (rozobratý)

Raketoplán Buran na chrbáte Antonova An-225

Buran (Буран, rus. snežná búrka) bol prvý sovietsky raketoplán. Program stavby raketoplánov začal v roku 1976 ako odpoveď na americký kozmický program. Bol to najväčší a najdrahší program sovietskej kozmonautiky. V rámci programu boli okrem raketoplánu vyvinuté aj nosná raketa Energia a lietadlo Antonov An-225 schopné prepravovať Energiu aj samotný raketoplán. V roku 1988 sa uskutočnil prvý (a posledný) kozmický let raketoplánu. Program bol ukončený v roku 1993 Borisom Jeľcinom pre nedostatok peňazí a kvôli zložitej politickej situácii.

## [úprava] Prototypy a testovacie modely

Bolo vyrobených 8 prototypov a testovacích modelov na rôzne účely. Ich dnešné využitie je rôzne - slúžia ako múzejný exponát, reštaurácia alebo len tak stoja kdesi v hangároch.

## [úprava] Buran (Raketoplán 1.01)

Bol vyrobený v roku 1986. Jeho prvý štart sa mal uskutočniť 29. októbra 1988, ale 51 sekúnd pred spustením odpočtu bol odvolaný. Štart sa uskutočnil 15. novembra 1988. Na jeho palube nebola posádka, ani nebola nainštalovaná podpora života, let bol plne automatický. Po dvoch obletoch Zeme pristál na pristávacej dráhe na kozmodróme Bajkonur. Pre prípad zlého počasia bola pripravená záložná dráha vo vojenskom priestore Ralsko v Česko-Slovensku.

V roku 1989 sa ešte na chrbáte lietadla Antonov An-225 ukázal na aeroshow v Paríži, ale ďalšieho letu sa už nedočkal. Spolu s novou nosnou raketou Energia bol uložený v hangáre na kozmodróme Bajkonur. Po rozpade Sovietskeho zväzu prešiel (rovnako ako celý kozmodróm) do vlastníctva Kazachstanu.

13. mája 2002 sa po veternej smršti prepadla strecha hangáru. Zomrelo pritom 8 ľudí a raketoplán s nosnou raketou boli zničené.

## [úprava] Ďalšie exempláre

Raketoplán 1.02 (Ptička) bol vyrobený v roku 1988 a to vrátane podpory života. Plánovaný štart s posádkou v roku 1992 bol zrušený. Po rozpade Sovietskeho zväzu tiež prešiel do vlastníctva Kazachstanu a dodnes je kdesi na kozmodróme Bajkonur.

Raketoplán 2.01 novej série sa začal stavať začiatkom 90-tych rokov a v roku zrušenia programu (1993) bol asi z polovice hotový. Dnes sa nachádza v leteckom múzeu v Sinsheime v Nemecku.

Raketoplán 2.02 bol v roku 1993 hotový asi len z desatiny. Bol rozobratý a rozpredaný aj cez internet.

## [úprava] Externé odkazy

- Oficiálne stránky NPO Molniya, výrobca(po rusky a po anglicky)
- Ďalšie ruské stránky o raketopláne (po rusky a po anglicky)

Zdroj: "http://sk.wikipedia.org../../../b/u/r/Buran.html"

Kategória: Kozmické raketoplány

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Български
- Česky
- Dansk
- Deutsch
- English
- Esperanto
- Español
- Suomi
- Français
- עברית
- Magyar
- Italiano
- 日本語
- Молдовеняскэ
- Nederlands
- Norsk (bokmål)
- Polski
- Português
- Română
- Русский
- Slovenščina
- Svenska